Luminesk’ 2022/23 okazos de la 28a de decembro 2022 ĝis la 3a de januaro 2023 en Heilbronn (Germanio). Luminesk’ estas internacia silvestra renkontiĝo de Germana Esperanto-Asocio kaj daŭrigo de la antaŭe private organizita “Internacia Festivalo”. Ĝi okazos la sepan fojon kaj enhavas varian kaj altkvalitan programon: lingvokurson, prelegojn kaj diskutrondojn, ekskursojn kaj kulturan vesperan programon. La partoprenantoj venas el sep-ok landoj.
#000000
Heilbronn estas la sesa plej granda urbo en Baden-Württemberg kun 126 mil enloĝantoj en la nordo de la lando; ĝi situas apud la rivero Neckar, 50 km for de Stuttgart. Heilbronn estas grandurbo en la regiono Heilbronn-Franken. En Heilbronn kunligiĝas grandurba etoso kun ŝvaba gemuteco. La vinurbo apud la rivero Neckar montras tradicion kaj modernan urboevoluadon.
#000001